stanford-oval/wikipedia huggingface dataset:
เบลก รอสส์

เบลก รอสส์ หนึ่งในผู้พัฒนาซอฟต์แวร์ไฟร์ฟอกซ์ ภาพถ่ายที่ลอนดอน
เบลก อารอน รอสส์ (เกิด 12 มิถุนายน พ.ศ. 2528) นักพัฒนาซอฟต์แวร์ รู้จักในฐานผู้เริ่มพัฒนาเว็บเบราว์เซอร์ไฟร์ฟอกซ์ร่วมกับเดฟ ไฮแอตต์
เบลก รอสส์ เกิดที่เมืองไมอามี รัฐฟลอริดา เขาเริ่มหัดเขียนโปรแกรมในช่วงมิดเดิลสคูล โดยได้สร้างเว็บไซต์ส่วนตัวครั้งแรกเมื่ออายุได้ 10 ปี และได้เข้าฝึกงานกับทางเน็ตสเคปในช่วงที่เปิดสำหรับโอเพนซอร์ซ เมื่ออายุ 14 ปี ในขณะที่กำลังศึกษาที่ โรงเรียนกัลลิเวอร์ โดยหลังจบการศึกษาเขาได้ศึกษาต่อที่มหาวิทยาลัยสแตนฟอร์ด โดยปัจจุบันเขาได้พักการเรียนเนื่องจากต้องการทุ่มเทให้กับการทำงาน
ปัจจุบันเขาอาศัยอยู่ที่เมืองเมาน์เทนวิวในรัฐแคลิฟอร์เนีย
แหล่งข้อมูลอื่น

เว็บไซต์ส่วนตัว
อินทิรา ยืนยง

| อิน บูโดกัน |
| --- | --- |

สารนิเทศภูมิหลัง
เกิด: 2 กุมภาพันธ์ พ.ศ. 2518 (49 ปี) อินทิรา ยืนยง
คู่สมรส: ศุภชัย พรหมมินทร์ (2559-ปัจจุบัน)
อาชีพ: นักร้อง
ปีที่แสดง: 2543- ปัจจุบัน
ฐานข้อมูล
IMDb
อินทิรา ยืนยง หรือ  อิน บูโดกัน เกิดเมื่อวันที่ 2 กุมภาพันธ์ พ.ศ. 2518 สำเร็จการศึกษาวิชาเอกดนตรีศึกษา (เครื่องดนตรีทรัมเป็ท) จาก มหาวิทยาลัยราชภัฏสวนสุนันทา เป็นนักร้องนำของวง บูโดกัน ของ GMM Grammy  อินยังได้เป็นครูสอนร้องเพลงให้กับ ปฏิบัติการนักล่าฝัน หรือที่รู้จักกันดีในชื่อ True Academy Fantasia อีกด้วย เมื่อ พ.ศ. 2551 ชีวิตส่วนตัวแต่งงานแล้ว กับ จอห์น ศุภชัย พรหมมินทร์ เมื่อวันที่ 29 พฤษภาคม 2559
อินได้มาเปิดใจกับผู้สื่อข่าวสาเหตุที่เธอเงียบหายไปจากวงการเกือบ 2 ปี ซึ่งอินเผยสาเหตุที่หายไปจากการทำเพลงว่า ท้อใจกับพวกแผ่นผี และพิษเศรษฐกิจ จนยึดอาชีพครูสอนดนตรีเลี้ยงตัว
"เกือบ 2 ปีแล้วที่หายไปจากการทำเพลง ที่ผ่านมาผลงานเราติดตลาดนะ แต่อัลบั้มกลับขายไม่ได้ เพราะแผ่นผีมันชุมเหลือเกิน ก็เป็นอีกสาเหตุที่ทำให้พวกเราท้อกับการทำงานนะ" ซึ่งอินพูดต่อว่า  "ยอมรับว่างานเราไม่ฟู่ฟ่าเหมือนก่อน แต่ไม่ถือว่าตัวเองตกอับนะ เพราะเราไม่อยู่นิ่ง พยายามหางาน และยืนด้วยตัวเองตลอด แต่วันหนึ่งมันไม่ไหวเราก็ต้องปล่อยวางบ้าง หลายๆ คนอาจจะมองว่าอายไหม ที่เคยดังแล้ววันนี้คนรู้จักน้อยลง ไม่เลย ไม่เคยอยู่ในหัวอินเลย อินดูแลครอบครัวด้วยความสามารถตัวเองมาตลอด คนจะรักก็รักที่อินเป็นอิน ชื่อเสียงก็คือผลพลอยได้ ที่คนฟังปรานี ฉะนั้นวันนี้ถ้าคนรู้จักเราน้อยลง เพราะเราไม่ค่อยได้ออกสื่อ"  ซึ่งสุดท้ายอินได้ปิดท้ายว่า   "อินถือคติว่าคนเรามีขึ้นย่อมมีลง ไม่ซีเรียส ทุกวันนี้ก็สอนลูกศิษย์ที่บ้านและรับงานจ้างทั่วๆ ไป วงเรายังไม่แตก และยังรับงานอยู่ มีโอกาสเมื่อไหร่คงได้ทำงานเพลงให้ฟังกันอีกครั้ง เป็นกำลังใจให้กับเพื่อนๆ ศิลปินทุกคนที่มุ่งมั่นกับการทำเพลงด้วยค่ะ"
ผลงาน > งานเพลง

พ.ศ. 2543 - อัลบั้ม บูโดกัน
พ.ศ. 2547 - อัลบั้ม เย้ เย
พ.ศ. 2549 - อัลบั้ม ที่ 1 ของใจ
ผลงาน > อัลบั้มพิเศษ

พ.ศ. 2543 - อัลบั้ม ไม่รักเธอได้ยังไง
พ.ศ. 2549 - อัลบั้ม Love Impression
พ.ศ. 2549 - อัลบั้ม The Very Best of BUDOKAN
ผลงาน > เพลงประกอบละคร

พ.ศ. 2544 - เพลงประกอบละคร ชายครับผมเป็นชาย ชื่อเพลง "เพื่อน(ที่)รัก"
พ.ศ. 2546 - อัลบั้ม เพลงประกอบละคร สุภาพบุรุษลูกผู้ชาย (ร่วมร้องในเพลง "อยากเลือกได้เอง")
พ.ศ. 2551 - อัลบั้ม เพลงประกอบละคร ใจร้าว (ร่วมร้องในเพลง "เขาที่ใช่" จากละคร เนื้อคู่ประตูถัดไป)
พ.ศ. 2553 - เพลงประกอบภาพยนตร์ Yes or No อยากรัก ก็รักเลย ชื่อเพลง ถ้าสักวันเธอจะกล้าพอ
พ.ศ. 2555 - เพลงประกอบภาพยนตร์ Yes or No 2 รักไม่รักอย่ากั๊กเลย ชื่อเพลง "คำตอบ"
พ.ศ. 2557 - เพลงประกอบละคร เสื้อสีฝุ่น ชื่อเพลง เกลียดใจตัวเอง
พ.ศ. 2557 - เพลงประกอบละคร พรายพยากรณ์ ชื่อเพลง พยากรณ์รัก
พ,ศ. 2560 – เพลงประกอบละคร แผนร้ายลงท้ายว่ารัก ชื่อเพลง  ขอบคุณยังน้อยไป
พ.ศ. 2565 - เพลงประกอบละคร ศุภณัฐ ชื่อเพลง อยากเลือกได้เอง
พ.ศ. 2566 - เพลงประกอบละคร ดอกหญ้าในป่าปูน ชื่อเพลง อยากเลือกได้เอง
ผลงาน > ละครโทรทัศน์

ละคร "กู้ภัยหัวใจแหวว" (2555) ช่อง 7
ละครซีรีส์ "ศีล 5 คนกล้าท้าอธรรม" ตอน ขุดขึ้นมาฟ้อง รับเชิญ (2555) ช่อง 5
ละคร "คุณแม่เฉพาะหน้า คุณย่าเฉพาะกิจ" (2556) ช่อง 7
ละคร "คู่ปรับสลับร่าง" รับเชิญ (2557) ช่อง 3
ละคร "พรายพยากรณ์" (2557) ช่อง 7
ละคร "Kiss Me รักล้นใจนายแกล้งจุ๊บ" (2558) ช่อง ทรูโฟร์ยู
ละคร "นางฟ้าเปื้อนฝุ่น" (2559) ช่อง 7
ละคร "Happy Birthday วันเกิดของนาย วันตายของฉัน" (2561) ช่อง จีเอ็มเอ็ม 25
ละคร "นางสาวไม่จำกัดนามสกุล" (2561) ช่องวัน
ละคร "ลิขิตแห่งจันทร์" (2562) ช่อง 3
ละคร "เพลิงริษยา" (2562) ช่อง 8
ละคร "มือปราบข้าวสารเสก" (2563) ช่อง 3
ละคร " ดาวคนละดวง"(2564) ช่อง 3
ละคร " เลือดเจ้าพระยา" (2566) ช่อง3
ละคร "ฤทัยบดี" (2566) ช่อง7
ผลงาน > ภาพยนตร์

ภาพยนตร์ "Yes or No อยากรัก ก็รักเลย" รับบท น้าอิน (2553)
ภาพยนตร์ "ความรัก ศรัทธา ปาฏิหาริย์ (ซีซั่น 2)" (2554)
ภาพยนตร์ "Yes or No 2 รักไม่รักอย่ากั๊กเลย" รับบท น้าอิน (2555)
ผลงาน > อื่นๆ

พ.ศ. 2561 – เข้าร่วมประกวดร้องเพลงในรายการ The Producer นักปั้นมือทอง
แหล่งข้อมูลอื่น

อินทิรา ยืนยง ที่อินสตาแกรม
รายพระนามและชื่อผู้ได้รับพระราชทานเหรียญดุษฎีมาลา

เหรียญดุษฎีมาลา ประดับด้วยเข็มความชอบประเภทต่าง ๆ ตามพระราชบัญญัติเครื่องราชอิสสริยาภรณ์สำหรับความดีความชอบเหรียญดุษฎีมาลา ปีมะเมีย จัตวาศก ศักราช 1244
เนื้อหาในหน้านี้เป็นบัญชีรายพระนามและรายนามผู้ได้รับพระราชทานเหรียญดุษฎีมาลาประเภทต่าง ๆ ตามที่ปรากฏหลักฐานในราชกิจจานุเบกษา ตั้งแต่รัชกาลพระบาทสมเด็จพระจุลจอมเกล้าเจ้าอยู่หัวเป็นต้นมาจนถึงแต่รัชกาลปัจจุบัน โดยแบ่งเป็น 2 ระยะ คือระยะที่พระราชทานตามพระราชบัญญัติเครื่องราชอิสสริยาภรณ์สำหรับความดีความชอบเหรียญดุษฎีมาลา ปีมะเมีย จัตวาศก ศักราช 1244 และระยะที่พระราชทานตามพระราชบัญญัติเหรียญดุษฎีมาลา พุทธศักราช 2484
พระยศ/ยศ/บรรดาศักดิ์/คำนำหน้านาม ของผู้ได้รับพระราชทานเหรียญดุษฎีมาลา ณ ที่นี้ เป็นพระยศ/ยศ/บรรดาศักดิ์/คำนำหน้านามที่ปรากฏในราชกิจจานุเบกษา ณ เวลาที่ได้ตีพิมพ์ประกาศการพระราชทานเหรียญดุษฎีมาลา
สำหรับหมายเหตุเกี่ยวกับนามสกุลซึ่งทำเป็นอักษรตัวเอนขนาดเล็ก (ในกรณีที่เอกสารต้นฉบับไม่ระบุนามสกุลของผู้ได้รับพระราชทาน) เป็นข้อมูลที่ได้จากการค้นคว้าเพิ่มเติมในแหล่งข้อมูลอื่นเพื่อประกอบการศึกษา
พระราชทานตาม พ.ร.บ. เครื่องราชอิสสริยาภรณ์สำหรับความดีความชอบเหรียญดุษฎีมาลา ปีมะเมีย จัตวาศก ศักราช 1244 > รัชกาลที่ 8

| พระนาม/นามผู้ได้รับพระราชทาน | สังกัด/ตำแหน่งในทางราชการ | ชนิดเหรียญ | ชนิดเข็ม | เหตุแห่งการพระราชทาน | วันทีได้รับพระราชทาน |
| --- | --- | --- | --- | --- | --- |
| นายพันตรี หลวงละออภูมิลักษณ์ (ละออ บุนนาค) | กระทรวงกลาโหม | เหรียญดุษฎีมาลา | ศิลปวิทยา |  | 29 มิถุนายน พ.ศ. 2478  (ค.ศ. 1935) |
| นายพันโท พระอร่ามรณชิต (อ๊อด จุลานนท์) | กระทรวงเศรษฐการ | เหรียญดุษฎีมาลา | ศิลปวิทยา |  | 6 กันยายน พ.ศ. 2478  (ค.ศ. 1935) |
| นายพันเอก พระเริงรุกปัจจามิตร (ทอง รักสงบ) |  | เหรียญดุษฎีมาลา | ราชการแผ่นดิน | (พระราชทานเป็นเกียรติยศแก่ศพ) | 2 พฤศจิกายน พ.ศ. 2478  (ค.ศ. 1935) |
| หลวงประดิษฐ์มนูธรรม (ปรีดี พนมยงค์) |  | เหรียญดุษฎีมาลา | ราชการแผ่นดิน |  | 21 กุมภาพันธ์ พ.ศ. 2481  (ค.ศ. 1939) |
| หม่อมเจ้าวรรณไวทยากร วรวรรณ |  | (ได้รับพระราชทานเหรียญมาก่อนแล้ว) | ราชการแผ่นดิน |  | 21 กุมภาพันธ์ พ.ศ. 2481  (ค.ศ. 1939) |
| นายร้อยตำรวจโท ชื่น นิมิตตะ | กระทรวงมหาดไทย | เหรียญดุษฎีมาลา | กล้าหาญ |  | 5 กันยายน พ.ศ. 2482 (ค.ศ. 1939) |
| นายสนิท ตุงคะมณี | กระทรวงเศรษฐการ | เหรียญดุษฎีมาลา | ศิลปวิทยา |  | 30 พฤศจิกายน พ.ศ. 2483  (ค.ศ. 1940) |
| ว่าที่นายเรืออากาศเอก ศานิต นวลมณี |  | เหรียญดุษฎีมาลา | กล้าหาญ |  | 16 ธันวาคม พ.ศ. 2483  (ค.ศ. 1940) |
| ว่าที่นายเรืออากาศเอก จวน สุขเสริม |  | เหรียญดุษฎีมาลา | กล้าหาญ |  | 16 ธันวาคม พ.ศ. 2483  (ค.ศ. 1940) |
| ว่าที่นายเรืออากาศตรี เฉลิม ดำสัมฤทธิ์ |  | เหรียญดุษฎีมาลา | กล้าหาญ |  | 16 ธันวาคม พ.ศ. 2483  (ค.ศ. 1940) |
พระราชทานตามพระราชบัญญัติเหรียญดุษฎีมาลา พุทธศักราช 2484

ตามพระราชบัญญัติเหรียญดุษฎีมาลา พุทธศักราช 2484 ได้กำหนดให้ปรับเปลี่ยนลักษณะเหรียญบางส่วน และพระราชทานเฉพาะเหรียญดุษฎีมาลา เข็มศิลปวิทยา เท่านั้น
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 8

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | วันทีได้รับพระราชทาน |
| --- | --- | --- | --- |
| นายพันเอก สงวน โรจนวงศ์ | กระทรวงกลาโหม |  | 27 พฤศจิกายน พ.ศ. 2484 |
| นายพันตรี หลวงนิตย์เวชชวิศิษฏ์ (นิตย์ เปาเวทย์) | กระทรวงมหาดไทย |  | 27 พฤศจิกายน พ.ศ. 2484 |
| นายพันตรี ประจักษณ์ ทองประเสริฐ | กระทรวงศึกษาธิการ |  | 27 พฤศจิกายน พ.ศ. 2484 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2559

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นางนววรรณ พันธุเมธา |  | มนุษยศาสตร์ | พ.ศ. 2559 | 16 มีนาคม พ.ศ. 2560 |
| นายวิทย์ พิณคันเงิน |  | วิจิตรศิลป์ | พ.ศ. 2559 | 16 มีนาคม พ.ศ. 2560 |
| นายวิชา มหาคุณ |  | นิติศาสตร์ | พ.ศ. 2559 | 16 มีนาคม พ.ศ. 2560 |
| นายจรัส สุวรรณเวลา |  | แพทยศาสตร์ | พ.ศ. 2559 | 16 มีนาคม พ.ศ. 2560 |
| นายเจริญ โชติกวณิชย์ |  | แพทยศาสตร์ | พ.ศ. 2559 | 16 มีนาคม พ.ศ. 2560 |
| นายรัชตะ รัชตะนาวิน |  | แพทยศาสตร์ | พ.ศ. 2559 | 16 มีนาคม พ.ศ. 2560 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2560

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นายสันติ เล็กสุขุม |  | มนุษยศาสตร์ | พ.ศ. 2560 | 28 มีนาคม พ.ศ. 2561 |
| นางกุลวดี มกราภิรมย์ |  | มนุษยศาสตร์และสังคมศาสตร์ | พ.ศ. 2560 | 28 มีนาคม พ.ศ. 2561 |
| นายปิยะสาร ประเสริฐธรรม |  | วิศวกรรมศาสตร์ | พ.ศ. 2560 | 28 มีนาคม พ.ศ. 2561 |
| นายธีระวัฒน์ เหมะจุฑา |  | แพทยศาสตร์ | พ.ศ. 2560 | 28 มีนาคม พ.ศ. 2561 |
| นางฉวีวรรณ บุนนาค |  | แพทยศาสตร์ | พ.ศ. 2560 | 28 มีนาคม พ.ศ. 2561 |
| นางวันดี วราวิทย์ |  | แพทยศาสตร์ | พ.ศ. 2560 | 28 มีนาคม พ.ศ. 2561 |
| นายนิวัตน์ มณีกาญจน์ |  | แพทยศาสตร์ | พ.ศ. 2560 | 28 มีนาคม พ.ศ. 2561 |
| นายนิพนธ์ ฉัตรทิพากร |  | แพทยศาสตร์ | พ.ศ. 2560 | 28 มีนาคม พ.ศ. 2561 |
| นายสมชัย ปทุมาสูตร |  | แพทยศาสตร์ | พ.ศ. 2560 | 28 มีนาคม พ.ศ. 2561 |
| นายพีระศักดิ์ ศรีนิเวศน์ |  | เกษตรศาสตร์ | พ.ศ. 2560 | 28 มีนาคม พ.ศ. 2561 |
| นายสุจินต์ จินายน |  | เกษตรศาสตร์ | พ.ศ. 2560 | 28 มีนาคม พ.ศ. 2561 |
| นายกีรติ บุญเจือ |  | จริยศาสตร์ | พ.ศ. 2560 | 28 มีนาคม พ.ศ. 2561 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2561

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นายธานินทร์ กรัยวิเชียร |  | สาขานิติศาสตร์ | พ.ศ. 2561 | 23 มกราคม พ.ศ. 2562 |
| นายทิโมที วิลเลี่ยม ฟลีเกล |  | สาขาวิทยาศาสตร์ | พ.ศ. 2561 | 23 มกราคม พ.ศ. 2562 |
| นายศกรณ์ มงคลสุข |  | สาขาวิทยาศาสตร์ | พ.ศ. 2561 | 23 มกราคม พ.ศ. 2562 |
| นางศุภยางค์ วรวุฒิคุณชัย |  | สาขาวิทยาศาสตร์ | พ.ศ. 2561 | 23 มกราคม พ.ศ. 2562 |
| นางสายสมร ลำยอง |  | สาขาวิทยาศาสตร์ | พ.ศ. 2561 | 23 มกราคม พ.ศ. 2562 |
| นายประมุข มุทิรางกูร |  | สาขาแพทยศาสตร์ | พ.ศ. 2561 | 23 มกราคม พ.ศ. 2562 |
| นายพลรัตน์ วิไลรัตน์ |  | สาขาแพทยศาสตร์ | พ.ศ. 2561 | 23 มกราคม พ.ศ. 2562 |
| นายอภิวัฒน์ มุทิรางกูร |  | สาขาแพทยศาสตร์ | พ.ศ. 2561 | 23 มกราคม พ.ศ. 2562 |
| นายสุพรรณ ฟู่เจริญ |  | สาขาเทคนิคการแพทย์ | พ.ศ. 2561 | 23 มกราคม พ.ศ. 2562 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2562

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นางกุสุมา รักษมณี |  | สาขามนุษยศาสตร์ | พ.ศ. 2562 | 2 กรกฎาคม พ.ศ. 2563 |
| นางประคอง นิมมานเหมินท์ |  | สาขามนุษยศาสตร์ | พ.ศ. 2562 | 2 กรกฎาคม พ.ศ. 2563 |
| นางสาวสุวิไล เปรมศรีรัตน์ |  | สาขามนุษยศาสตร์ | พ.ศ. 2562 | 2 กรกฎาคม พ.ศ. 2563 |
| นายเกริกเกียรติ พิพัฒน์เสรีธรรม |  | สาขาสังคมศาสตร์ | พ.ศ. 2562 | 2 กรกฎาคม พ.ศ. 2563 |
| นายสุรพงษ์ โสธนะเสถียร |  | สาขาสังคมศาสตร์ | พ.ศ. 2562 | 2 กรกฎาคม พ.ศ. 2563 |
| นายบุญเสริม วิทยชำนาญกุล |  | สาขาวิทยาศาสตร์ | พ.ศ. 2562 | 2 กรกฎาคม พ.ศ. 2563 |
| นายสุธี ยกส้าน |  | สาขาวิทยาศาสตร์ | พ.ศ. 2562 | 2 กรกฎาคม พ.ศ. 2563 |
| นายผดุงศักดิ์ รัตนเดโช |  | สาขาวิศวกรรมศาสตร์ | พ.ศ. 2562 | 2 กรกฎาคม พ.ศ. 2563 |
| นายชายชาญ โพธิรัตน์ |  | สาขาแพทยศาสตร์ | พ.ศ. 2562 | 2 กรกฎาคม พ.ศ. 2563 |
| นางสาวศศิธร ผู้กฤตยาคามี |  | สาขาแพทยศาสตร์ | พ.ศ. 2562 | 2 กรกฎาคม พ.ศ. 2563 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2563

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นางประพิณ มโนมัยวิบูลย์ |  | สาขามนุษยศาสตร์ | พ.ศ. 2563 | 9 กุมภาพันธ์ พ.ศ. 2564 |
| นางปิยนาถ บุนนาค |  | สาขามนุษยศาสตร์ | พ.ศ. 2563 | 9 กุมภาพันธ์ พ.ศ. 2564 |
| นายวิจิตร ศรีสอ้าน |  | สาขาศึกษาศาสตร์ | พ.ศ. 2563 | 9 กุมภาพันธ์ พ.ศ. 2564 |
| นายสมศักดิ์ ปัญหา |  | สาขาวิทยาศาสตร์ | พ.ศ. 2563 | 9 กุมภาพันธ์ พ.ศ. 2564 |
| นางสาวนริสา ฟูตระกูล |  | สาขาแพทยศาสตร์ | พ.ศ. 2563 | 9 กุมภาพันธ์ พ.ศ. 2564 |
| นางพรรณี ปิติสุทธิธรรม |  | สาขาแพทยศาสตร์ | พ.ศ. 2563 | 9 กุมภาพันธ์ พ.ศ. 2564 |
| นายภิเษก ลุมพิกานนท์ |  | สาขาแพทยศาสตร์ | พ.ศ. 2563 | 9 กุมภาพันธ์ พ.ศ. 2564 |
| นายวรวิทย์ เลาห์เรณู |  | สาขาแพทยศาสตร์ | พ.ศ. 2563 | 9 กุมภาพันธ์ พ.ศ. 2564 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2564

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นางกาญจนา นาคสกุล |  | สาขามนุษยศาสตร์ | พ.ศ. 2564 | 5 เมษายน พ.ศ. 2565 |
| นางณัชชา พันธุ์เจริญ |  | สาขาวิจิตรศิลป์ (ดุริยางคศิลป์) | พ.ศ. 2564 | 5 เมษายน พ.ศ. 2565 |
| นายประนอม จันทรโณทัย |  | สาขาวิทยาศาสตร์ | พ.ศ. 2564 | 5 เมษายน พ.ศ. 2565 |
| นายภาคภูมิ พาณิชยูปการนันท์ |  | สาขาวิทยาศาสตร์ | พ.ศ. 2564 | 5 เมษายน พ.ศ. 2565 |
| นายภิญโญ พานิชพันธ์ |  | สาขาวิทยาศาสตร์ | พ.ศ. 2564 | 5 เมษายน พ.ศ. 2565 |
| นางสิริพร ฉัตรทิพากร |  | สาขาวิทยาศาสตร์ (วิทยาศาสตร์การแพทย์) | พ.ศ. 2564 | 5 เมษายน พ.ศ. 2565 |
| นายวิสิฐ จะวะสิต |  | สาขาวิทยาศาสตร์ (วิทยาศาสตร์และเทคโนโลยีทางอาหาร) | พ.ศ. 2564 | 5 เมษายน พ.ศ. 2565 |
| นายสุทธวัฒน์ เบญจกุล |  | สาขาเกษตรศาสตร์ | พ.ศ. 2564 | 5 เมษายน พ.ศ. 2565 |
| นางเยาวมาลย์ ค้าเจริญ |  | สาขาเกษตรศาสตร์ | พ.ศ. 2564 | 5 เมษายน 2565 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2565

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นายประพจน์ อัศววิรุฬหการ |  | สาขามนุษยศาสตร์ | พ.ศ. 2565 | 10 เมษายน 2566 |
| นางเรณู วิชาศิลป์ |  | สาขามนุษยศาสตร์ | พ.ศ. 2565 | 10 เมษายน 2566 |
| นางสมหวัง พิธิยานุวัฒน์ |  | สาขาศึกษาศาสตร์ | พ.ศ. 2565 | 10 เมษายน 2566 |
| นายสมคิด เลิศไพฑูรย์ |  | สาขานิติศาสตร์ | พ.ศ. 2565 | 10 เมษายน 2566 |
| นายยงยุทธ ยุทธวงศ์ |  | สาขาวิทยาศาสตร์ | พ.ศ. 2565 | 10 เมษายน 2566 |
| นายวิทยา อมรกิจบำรุง |  | สาขาวิทยาศาสตร์ | พ.ศ. 2565 | 10 เมษายน 2566 |
| นายประสิทธิ์ วัฒนาภา |  | สาขาแพทยศาสตร์ | พ.ศ. 2565 | 10 เมษายน 2566 |
| นายภานุพันธ์ ทรงเจริญ |  | สาขาแพทยศาสตร์ | พ.ศ. 2565 | 10 เมษายน 2566 |
| นายอรุณ โรจนสกุล |  | สาขาแพทยศาสตร์ | พ.ศ. 2565 | 10 เมษายน 2566 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2566

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |
| นางพรสรรค์ วัฒนางกูร |  | สาขามนุษยศาสตร์ | พ.ศ. 2566 | 9 กันยายน พ.ศ. 2567 |
| นางทิศนา แขมมณี |  | สาขาศึกษาศาสตร์ | พ.ศ. 2566 | 9 กันยายน พ.ศ. 2567 |
| นายปริญญา จินดาประเสริฐ |  | สาขาวิศวกรรมศาสตร์ | พ.ศ. 2566 | 9 กันยายน พ.ศ. 2567 |
| นางเพ็ญจิตร ศรีนพคุณ |  | สาขาวิศวกรรมศาสตร์ | พ.ศ. 2566 | 9 กันยายน พ.ศ. 2567 |
| นายจรัญ มหาทุมะรัตน์ |  | สาขาแพทยศาสตร์ | พ.ศ. 2566 | 9 กันยายน พ.ศ. 2567 |
| นายมานิต ศรีสุรภานนท์ |  | สาขาแพทยศาสตร์ | พ.ศ. 2566 | 9 กันยายน พ.ศ. 2567 |
| นายอารัตน์ พัฒโนทัย |  | สาขาเกษตรศาสตร์ | พ.ศ. 2566 | 9 กันยายน พ.ศ. 2567 |
| นางสาวรังสินี โสธรวิทย์ |  | สาขาเกษตรศาสตร์ | พ.ศ. 2566 | 9 กันยายน พ.ศ. 2567 |
| นางพรทิพภา เล็กเจริญสุข |  | สาขาแพทย์ศาสตร์  (สัตวแพทยศาสตร์) | พ.ศ. 2566 | 9 กันยายน พ.ศ. 2567 |
พระราชทานตามพระราชบัญญัติเหรียญดุษฎีมาลา พุทธศักราช 2484 > รัชกาลที่ 10 > พ.ศ. 2567

| พระนาม/นามผู้ได้รับพระราชทาน | สังกัด/ตำแหน่งในทางราชการ | สาขา | พระราชทานประจำปี | วันทีได้รับพระราชทาน |
| --- | --- | --- | --- | --- |









กรมหมื่นดำรงราชานุภาพ ประดับเหรียญดุษฎีมาลา เข็มราชการแผ่นดิน เข็มศิลปวิทยา และเข็มราชการในพระองค์
อีดะ

อีดะ (ญี่ปุ่น: 飯田市; โรมาจิ: Iida-shi) เป็นนครในจังหวัดนางาโนะ ประเทศญี่ปุ่น ณ วันที่ 1 มีนาคม ค.ศ. 2023 มีจำนวนประชากร 95,636 คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Iida, Nagano
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
เขตการปกครองของประเทศไทย

เขตการปกครองของประเทศไทย แบ่งออกเป็น 2 รูปแบบ คือ การปกครองส่วนภูมิภาค และการปกครองส่วนท้องถิ่น ตามพระราชบัญญัติระเบียบบริหารราชการแผ่นดิน พ.ศ. 2534 ที่แบ่งการบริหารราชการแผ่นดินออกเป็น 3 ระดับ ได้แก่ ราชการส่วนกลาง ราชการส่วนภูมิภาค และราชการส่วนท้องถิ่น
การปกครองส่วนภูมิภาค

ดูเพิ่ม: ราชการส่วนภูมิภาค (ประเทศไทย)
การปกครองส่วนภูมิภาคของประเทศไทย ประกอบไปด้วย จังหวัด ปัจจุบันมีทั้งสิ้น 76 จังหวัด ไม่รวมกรุงเทพมหานครซึ่งเป็นองค์กรปกครองส่วนท้องถิ่น ก่อนหน้าปี พ.ศ. 2515 กรุงเทพมหานครเคยเป็นส่วนหนึ่งของการปกครองส่วนภูมิภาค แต่ละจังหวัดนั้นมีผู้ว่าราชการจังหวัดเป็นหัวหน้าปกครอง
แต่ละจังหวัดแบ่งออกเป็น อำเภอ ปัจจุบันประเทศไทยมี 878 อำเภอ มีระดับเทียบเท่ากับเขต มีนายอำเภอเป็นหัวหน้าปกครอง แต่ละจังหวัดมีอำเภอเมือง เช่น อำเภอเมืองของจังหวัดเชียงใหม่ คือ อำเภอเมืองเชียงใหม่ ยกเว้นจังหวัดพระนครศรีอยุธยา ซึ่งมีชื่อจังหวัดและชื่ออำเภอเมืองเหมือนกัน แต่ละอำเภอสามารถแบ่งออกได้เป็น ตำบล ซึ่งมีระดับเทียบเท่ากับแขวง ในกรุงเทพมหานคร แต่ละตำบลสามารถแบ่งออกเป็น หมู่บ้าน ซึ่งเป็นเขตการปกครองหน่วยเล็กที่สุด
การปกครองส่วนท้องถิ่น

ดูเพิ่ม: ราชการส่วนท้องถิ่น (ประเทศไทย)
ประเทศไทยมีรูปแบบการปกครองส่วนท้องถิ่น 2 รูปแบบหลักคือ
การปกครองส่วนท้องถิ่นรูปแบบทั่วไป เป็นรูปแบบการปกครองส่วนท้องถิ่น ที่มีอยู่ในทุกจังหวัดทั่วประเทศ ได้แก่ เทศบาล องค์การบริหารส่วนตำบล (อบต.) และองค์การบริหารส่วนจังหวัด (อบจ.)
การปกครองส่วนท้องถิ่นรูปแบบพิเศษ มีระบบการบริหารจัดการที่ต่างจากรูปแบบทั่วไป ได้แก่ กรุงเทพมหานคร และเมืองพัทยา
เขตการปกครองอย่างไม่เป็นทางการ

ดูเพิ่ม: ภูมิภาคของประเทศไทย และ กรุงเทพมหานครและปริมณฑล
กรุงเทพมหานครและอีก 5 จังหวัดซึ่งอยู่ติดกัน หรือที่เรียกว่าปริมณฑล มักเรียกรวมกันว่าเป็น กรุงเทพมหานครและปริมณฑล เนื่องจากเขตเมืองของกรุงเทพมหานคร ขยายตัวมาถึงพื้นที่ดังกล่าวแล้ว
การแบ่งภูมิภาคในประเทศไทย มีการจำกัดความที่แตกต่างกัน โดยการแบ่งอย่างเป็นทางการของราชบัณฑิตยสถานและคณะกรรมการภูมิศาสตร์แห่งชาติซึ่งได้รับการแต่งตั้งโดยสภาวิจัยแห่งชาติ ได้แบ่งภูมิภาคของไทยออกเป็น 6 ภาค ได้แก่ ภาคเหนือ ภาคตะวันออกเฉียงเหนือ ภาคตะวันตก ภาคกลาง ภาคตะวันออก และภาคใต้
เขตการปกครองในอดีต

นับตั้งแต่ราว พ.ศ. 2458 ถึง พ.ศ. 2475 ประเทศไทยเคยมีเขตการปกครองซึ่งเรียกว่า มณฑลเทศาภิบาล โดยมีพื้นที่หน่วยใหญ่กว่ามณฑล เรียกว่าบริเวณ จังหวัดแรก ๆ ของไทย เคยถูกเรียกว่าเมือง โดยพัฒนามาจากนครรัฐในประวัติศาสตร์ มีทั้งเมืองซึ่งเป็นอิสระจากกรุงเทพมหานคร (หรือที่กลายมาเป็นจังหวัดในปัจจุบัน) เช่นเดียวกับเมืองที่อยู่ภายใต้การปกครองดูแลของเมืองใกล้เคียงที่มีอำนาจเหนือกว่า หรือเป็นส่วนหนึ่งของรัฐบรรณาการกึ่งเอกราช ใน พ.ศ. 2449 เริ่มมีการเปลี่ยนแปลงคำว่า "เมือง" ไปเป็น "จังหวัด" ก่อนที่จะแล้วเสร็จใน พ.ศ. 2459 หลังจากการยกเลิกมณฑล เขตการปกครองใหม่ที่ใช้แทนเรียกว่า ภาค ในระยะแรกนั้น ประเทศไทยแบ่งออกเป็น 4 ภาค โดยมีการเปลี่ยนแปลงเพิ่มขึ้นเป็น 9 ภาค เมื่อ พ.ศ. 2494 แต่การแบ่งเขตการปกครองแบบนี้ ก็ยกเลิกไปใน พ.ศ. 2499
สำหรับเทศบาล เคยมีชื่อเรียกว่าสุขาภิบาล ซึ่งส่วนใหญ่มีหน้าที่เกี่ยวกับงานด้านสุขาภิบาล เช่น การกำจัดของเสีย สุขาภิบาลก่อตั้งขึ้นเป็นครั้งแรกใน พ.ศ. 2451 และได้ยกฐานะเป็นเทศบาลตำบลทั้งหมดเมื่อเดือนพฤษภาคม พ.ศ. 2542 ส่วนกิ่งอำเภอ ถือเป็นอำเภอประเภทพิเศษ ซึ่งบางส่วนยังคงเป็นส่วนหนึ่งของอีกอำเภอหนึ่ง โดยปกติแล้วกิ่งอำเภอซึ่งจัดตั้งขึ้นใหม่มักจะพัฒนาขึ้นจนกลายเป็นอำเภออย่างสมบูรณ์ภายในเวลาไม่กี่ปี โดยเมื่อวันที่ 24 สิงหาคม พ.ศ. 2550 กิ่งอำเภอซึ่งมีอยู่ 81 แห่งก็ได้ยกฐานะขึ้นเป็นอำเภอโดยสมบูรณ์ แม้ว่ากิ่งอำเภอหลายแห่งจะยังมีคุณสมบัติไม่ถึงเกณฑ์ของอำเภออย่างสมบูรณ์ในขณะนั้นก็ตาม
เขตการปกครองในอดีต > แผนที่เขตการปกครองในอดีต

หมายเหตุ: อาณาเขตของเขตการปกครองในอดีตอิงจากเขตการปกครองในปัจจุบัน ดังนั้นแผนที่ต่อไปนี้อาจไม่ถูกต้องทั้งหมด
การแบ่งเขตการปกครองของอาณาจักรอยุธยา พ.ศ. 2310 (ในยุคของพระเจ้าบรมราชาที่ 3)
การแบ่งเขตการปกครองของอาณาจักรธนบุรี พ.ศ. 2323 (ในยุคของสมเด็จพระเจ้าตากสินมหาราช)
การแบ่งเขตการปกครองของสยาม พ.ศ. 2343 (ในยุคของรัชกาลที่ 1)
การแบ่งเขตการปกครองของสยาม พ.ศ. 2348 (ในยุคของรัชกาลที่ 1)
การแบ่งเขตการปกครองของสยาม พ.ศ. 2367 (ในยุคของรัชกาลที่ 2)
การแบ่งเขตการปกครองของสยาม พ.ศ. 2380 (ในยุคของรัชกาลที่ 3)
การแบ่งเขตการปกครองของสยาม พ.ศ. 2393 (ในยุคของรัชกาลที่ 3)
การแบ่งเขตการปกครองของสยาม พ.ศ. 2425 (ในยุคของรัชกาลที่ 5)
การแบ่งเขตการปกครองของสยาม พ.ศ. 2433 (ในยุคของรัชกาลที่ 5)
การแบ่งเขตการปกครองของสยาม พ.ศ. 2436 (ในยุคของรัชกาลที่ 5)
การแบ่งเขตการปกครองของสยาม พ.ศ. 2443 (ในยุคของรัชกาลที่ 5)
การแบ่งเขตการปกครองของสยาม พ.ศ. 2449 (ในยุคของรัชกาลที่ 5)
การแบ่งเขตการปกครองของสยาม พ.ศ. 2459 (ในยุคของรัชกาลที่ 6)
การแบ่งเขตการปกครองของสยาม พ.ศ. 2475 (ในยุคของรัชกาลที่ 7)
การแบ่งเขตการปกครองของประเทศไทย พ.ศ. 2484 (ในยุคของรัชกาลที่ 8)
การแบ่งเขตการปกครองของประเทศไทย พ.ศ. 2488 (ในยุคของรัชกาลที่ 8)
การแบ่งเขตการปกครองของประเทศไทย พ.ศ. 2493 (ในยุคของรัชกาลที่ 9)
การแบ่งเขตการปกครองของประเทศไทย พ.ศ. 2516 (ในยุคของรัชกาลที่ 9)
การแบ่งเขตการปกครองของประเทศไทย พ.ศ. 2566 (ในยุคของรัชกาลที่ 10)
แผนที่มณฑลเทศาภิบาล พ.ศ. 2458 โดยมีเส้นแบ่งจังหวัดในปัจจุบันประกอบ
เซนต์คริสตัล

คริสตัลเซนต์ (ญี่ปุ่น: 水晶聖闘士 (クリスタルセイント); โรมาจิ: Crystal Saint) ตัวละครตัวหนึ่งในเซนต์เซย่า เซนต์คริสตัลเป็นตัวละครที่ไม่มีชื่อเรียก นอกจากเซนต์คริสตัล หรือ คริสตัลเซนต์ และเป็นตัวละครที่มีเฉพาะอนิเมะภาคแซงค์ทัวรี่เท่านั้น โดยเป็นอาจารย์ของซิกนัส เฮียวกะและคราเคน ไอแซ็ค และเป็นลูกศิษย์ของอควอเรียส คามิว
บทบาท

คริสตัลเซนต์ เป็นอาจารย์ของเฮียวกะ เป็นผู้ที่มีจิตใจดี มีเมตตา เมื่อเคียวโก (เจมินี่ ซากะ) ได้ส่งให้คนจากแซงค์ทัวรี่สร้างปิรามิดขึ้นที่ไซบีเรียเพื่อเป็นสัญลักษณ์ของอำนาจ คริสตัลเซนต์ได้ต่อต้าน และถูกหมัดจอมอสูรมายา ของเคียวโกเข้าสะกดจิต ทำให้กลายเป็นคนจิตใจโหดร้าย จนกระทั่งได้ต่อสู้กับเฮียวกะลูกศิษย์ของตน และได้จบชีวิตลงด้วยน้ำมือของเฮียวกะ
ลักษณะ

คริสตัลเซนต์ เป็นเซนต์ที่มีรูปร่างผอมเพรียว ผมสั้นสีขาว ใบหน้าท่าทางจิตใจดีมีเมตตา สวมชุดรัดรูปสีฟ้าและคล็อธสีขาวพันอยู่รอบตัว พร้อมผ้าคลุมสีขาว
คล็อธ

คล็อธของคริสตัลเซนต์ เป็นรูปผลึกน้ำแข็งหรือหิมะ โดยเป็นคล็อธประจำกลุ่มดาวกางเขนเหนือ หรือกลุ่มดาวมงกุฎเหนือ
ท่าไม้ตาย

ไดม่อน ดัสต์
เจ้าหญิงอเล็กซานดราแห่งเดนมาร์ก

เจ้าหญิงอเล็กซานดราแห่งเดนมาร์ก สามารถหมายถึง
อเล็กซานดราแห่งเดนมาร์ก สมเด็จพระราชินีแห่งสหราชอาณาจักร พระมเหสีในสมเด็จพระเจ้าเอ็ดเวิร์ดที่ 7 แห่งสหราชอาณาจักร
อเล็กซันดรา เคาน์เตสแห่งเฟรเดอริกสบอร์ก อดีตพระชายาในเจ้าชายโจอาคิมแห่งเดนมาร์ก
เมษายน พ.ศ. 2555

เมษายน พ.ศ. 2555 เป็นเดือนที่ 4 ของปี พ.ศ. 2555 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์